ქიმერა (ფილმი)

ქიმერა — 2023 წლის ფილმი, რომლის სცენარისტი და რეჟისორიც არის ალიჩე რორვახერი. მოქმედება ვითარდება 1980-იან წლებში ტირენიის ზღვის პატარა ქალაქში. მთავარ როლში გვევლინება ჯოშ ო'კონორი, რომელიც ასრულებს ბრიტანელი არქეოლოგის როლს. მას აქვს სამარხების ადგილმდებარეობის მიგნების განსაკუთრებული ნიჭი, რომლის მეშვეობითაც ის და თავისი მეგობრები ეტრუსკულ სამარხებს ძარცვავენ. იზაბელა როსელინი, ალბა რორვახერი, კაროლ დუარტე და ვინჩენცო ნემოლატო მეორეხარისხოვან როლებში გვევლინებიან.

ფილმმა ქიმერა კანის 76-ე კინოფესტივალის „ოქროს პალმის რტოზე" წარადგინეს. ფილმის მისი პრემიერა შედგა 2023 წლის 26 მაისს. იტალიაში ფილმი გამოუშვა 01 -მა 2023 წლის 23 ნოემბერს. რიგით 69-ე დავიდ დი დონატელოს დაჯილდოებაზე ფილმმა მიიღო 13 ნომინაცია.

ფილმმა კრიტიკოსებისგან დადებითი შეფასებები მიიღო. ქიმერა დასახელდა 2023 წლის 5 საუკეთესო საერთაშორისო ფილმს შორის მიერ.
სიუჟეტი
1980 წელს ციხიდან გათავისუფლების შემდეგ ინგლისელი არქეოლოგი არტური იტალიაში ბრუნდება. ის დააპატიმრეს სამარხებიდან არტეფაქტების მოპარვის გამო, რომლებსაც ყიდდა ერთ-ერთ ცნობილ ხელოვნების დილერზე. ჩამოსვლის შემდეგ არტური თავისი ყოფილი შეყვარებულის (ბენიამინას) დედის (ფლორას) სანახავად მიდის. ფლორას სახლში არტური გაიცნობს მოსამსახურესა და სტუდენტს, იტალიას. მთავარი პერსონაჟის ყოფილი შეყვარებული, ბენიამინა, დაკარგულია მაგრამ დედამისი დარწმუნებულია, რომ ის ერთ დღეს დაბრუნდება.

არტური ცხოვრობს თითქმის დანგრეულ სახლში, რომელშიც არც გათბობაა და არც სხვა სახის საჭირო ნივთები. თბილი ტანსაცმლის არქონის გამო არტური გაცივდება. მას ეხმარება ფლორას მიერ გამოგზავნილი იტალია. სანამ იტალია არტურის სახლს ათვალიერებს, არტური აღმოაჩენს, რომ მისი არტეფაქტები, რომლებიც მას ჰქონდა დამარხული მიწაში ხის ქვეშ, გამქრალია. არტური მიდის თავისი ბანდის თავშესაფარში, რადგან მხოლოდ მათ იცოდნენ ამ ნივთების ადგილის შესახებ. მეგობრები უბრუნებენ მოპარულ ნივთებს და ცდილობენ, როგორმე შემოირიგონ არტური, რათა ხელი მიჰყონ საერთო საქმეს, სამარხების პოვნასა და მოპარვას. არტური თავდაპირველად უარზე იქნება, მაგრამ მეგობრები მაინც დაითანხმებენ.

ამავე პერიოდში არტური ახალ ეტრუსკულ სამარხს იპოვის თავისი ზებუნებრივი ნიჭის მეშვეობით. არტური და მისი მეგობრები განაგრძობენ საფლავების ძარცვას, აგროვებენ არტეფაქტებს გასაყიდად და მიაქვთ სპარტაკოსთან. ესაა იდუმალი ადამიანი, რომელიც უკანონო გზით მოვპოვებულ არტეფაქტებს ყიდულობს და შემდგომ ყიდის.

ამასობაში არტური და იტალია ერთმანეთს დაუახლოვდებიან. ერთ-ერთ საღამოს ყველა ერთობოდა, როცა არტურმა თავისი ქიმერების საშუალებით ისევ იპოვა ახალი ხელშეუხებელი, უნიკალური სამარხი. იტალიამ არტურის საქმიანობის შესახებ არაფერი იცოდა. როცა იტალია ამ შემთხვევის მომსწრე გახდა, ძალიან გაუბრაზდა არტურს. მოსთხოვა არ გაეძარცვათ სამარხები, მეტიც, ის პოლიციაში დარეკვიტაც კი დაემუქრა არტურსა და თავის მეგობრებს. იტალია არტურს იმასაც კი ეკითხებოდა, თუ რას იტყოდა ამ ყველაფერზე ბენიამინა. სწორედ ამ დროს გაცხადდება, რომ არტურის ყოფილი შეყვარებული ბენიამინა მკვდარია. გაღიზიანებული იტალია სახლში ბრუნდება.

არტური და მისი მეგობრები სამარხში ჩადიან და იქ აღმოაჩენენ კიბელეს ქანდაკებას. მისი მეგობრები თავს მოკვეთენ ქანდაკებას, რათა ის საფლავიდან გაიტანონ, რასაც არტური არ იწონებს, რადგან ქანდაკებამ არტურზე დიდი შთაბეჭდილება მოახდინა. სწორედ ამ დროს ყველა გაიგონეს პოლიციის სირენების ხმას. არტური და მისი მეგობრები გარბიან. თან წაიყოლებენ ქანდაკების თავს. მათ არ იციან, რომ იქ მოსული პოლიცია სინამდვილეში სხვა მძარცველების მიერ მოფიქრებული ხრიკია. საბოლოოდ, არტურის მიერ აღმოჩენილ სრულიად გაუხსნელი სამარხის არტეფაქტებს კონკურენტი მძარცველთა ჯგუფი დაეპატრონება.

იტალიას ისტორიაც უბედურებით იცვლება. ფლორა საბოლოოდ აღმოაჩენს, რომ იტალია მასთან მუსიკალური განათლების მისაღებად კი არა, თავისი შვილების გასაზრდელად საჭირო ბინის გამო იყო. იტალია ფლორას სახლში მალულად ამყოფებდა თავის ორ შვილის. როცა ეს ამბავი გამომჟღავნდება, იტალიას სახიდან გააგდებენ. ახლა გოგონა ცდილობს საკუთარი ძალებით შეძლოს, შვილებისთვის სახლის პოვნას. მას ეს ყველაფერი გამოუვა კიდეც.

არტურისა და თავისი ბანდის ბედიც არ მიდის კარგად, რადგან აღმოჩენილი ქანდაკების თავს, რომელიც ძალიან ძვირად ფასობს, არტური წყალში ისვრის. ის ამბობს, რომ ქანდაკება არაა ღირსი იმისა, რომ ადამიანის თვალებმა უყურონ. ამ შემთხვევის შემდეგ არტურს მეგობრები გაუწყრებიან და მასთან ურთიერთობას გაწყვეტენ.

არტური იტალიასთან ყოფნის შემდეგ კონკურენტ ბანდასთან იჭერს ურთიერთობას, მაგრამ მისი ნიჭი ძველ ფუნქცას დაკარგავს, სამაგიეროდ, აპოვნინებს სანუკვარ ქიმერას ბენიამინას სახით.

წარმოება
კინორეჟისორმა ალიჩე რორვახერმა შექმნა ტრილოგია ( (საოცრებები, 2014; ბედნიერი, როგორც ლაზარო, 2018) ქიმერა კი ბოლო ნაწილია. ტრილოგიის მიზანი, რეჟისორის თანახმად, იყო წარსულთან ჩვენი ურთიერთობის გამოკვევა.[ ბოლო ფილმისთვის მან პირველად აირჩია საერთაშორისო შემადგენლობა.

გადაღებები დაიწყო 2022 წლის თებერვალში და განახლდა 2022 წლის აგვისტოში,

გაყიდვები
ფილმი გამოვიდა ჩრდილოეთ ამერიკაში 2024 წლის 29 მარტს. შემოსავალმა 3 კინოთეატრიდან შეადგინა $44,511, რითაც 32-ე ადგილი დაიკავა გაყიდვების რეიტინგში.

პიტერ ბრედშოუმ -დან ფილმს ხუთიდან ხუთი ვარსკვლავი მიანიჭა და აღნიშნა, რომ ფილმი „სრულად იკავებს საკუთარ ნარატიულ სივრცეს", ასახავს „იტალიის გულშიჩამწვდომ ხატს, როგორც წარსული დიდების საგანძურს, ძველი ბრწყინვალების ნეკროპოლისურ კულტურას."

ფილმი იტალიელმა კრიტიკოსებმა 2023 წლის ერთ-ერთ საუკეთესო იტალიურ კინოპროექტად აღიარეს.

ალესანდრო დე სიმონემ -იდან დაწერა, რომ შესამჩნევია "აშკარად პაზოლინისეული სტრუქტურა", რომელშიც რეჟისორი რთავს „გაანგარიშებულ ანარქიას თხრობასა და დადგმაში", საბოლოოდ მიიჩნევს, რომ ქიმერაში ასახული ქაოსი ძალიან მომხიბვლელი და ჯადოსნურია.

კინოკრიტიკოსმა ანდრეა კიმენტომ 24 -დან პროექტი აღწერა, როგორც რორვახერის ყველაზე ამბიციური და ღრმააზროვანი პროექტი. კრიტიკოსის აზრით, ფილმი სავსეა იდუმალებითა და სიმბოლური ატმოსფეროთი. ამრიგად, ქიმერაზე ღირს ფიქრი, მსჯელობა, შეხედულებების გაცვლა-გამოცვლა.